Prometeo kateatuta

Prometeo kateatuta (Προμηθεὺς Δεσμώτης) Antzinako Greziaren tragedia da. Tradizionalki Eskilori egotzi zaio; XXI. mendean, ordea, espezialista batzuen ustez, autoretza zalantzan jarri da. Dena dela, tradizioa jarraituz, Eskiloren izenarekin argitaratzen da oraindik. Antzezlana Prometeoren mitoaz oinarritzen da. Greziako mitologian Prometeo jainkoei desafio egin zien Titan bat zen. Prometeok jainkoei sua lapurtu zien gizakiei emateko; ondorioz betirako zigortua bizi izan behar zuen.

 Argumentua 
Sua lapurtu ondoren gizonei entregatzeko, Prometeok, preso hartuta, zigor gogorra jasotzen du: Zeusek Kaukasoko harkaitz batera kateatzeko aginduko dio. Hala ere, Prometeok zigorrari aurre egiten dio eta askatuko lukeen profezia ezkutatzen du: Zeusekin bukatuko duen ezkontza kriminalaren iragarkia.

 Sinbolismoa 
Prometeoren ahotsa botere despotikoari aurre egiten dion ahotsa da, gizaki guztien ondasun amankomunaren alde egiten duen ahotsa, ezagutza maite duen ahotsa ororen gainetik.https://www.lecturalia.com/libro/42301/prometeo-encadenado

 Personaiak 
 Kratos (Indarra)
 Biolentzia (Bia)
 Hefesto
 Prometeo
 Ozeanide abesbatza.
 Ozeano
 Io
 Hermes
 Korifeo

 Prometheia 
Testu batzuen arabera, Prometeko kateatuta trilogia baten lehen atala izan zen; haren izenburua Prometheia (Προμήθεια) izango zen. Dirudienez baziren beste bi antzezlan (Prometeo askatua edo Προμηθεὺς Λυόμενος eta Prometeo suaren eramailea edo Προμηθεὺς Πυρφόρος) baina galdu ziren bakarrik zati batzuk geldituz. Dena dela, hipotesia da zeren eta ez baitago demostratuta, baina egia da, bestetik, Eskiloren trilogia bat ezagutzen dela, Orestiada (Ορέστεια), alegia, Orestesen kondairari buruzkoa. Trilogia horretan hiru tragedia daude: Agamemnon, Koeforak eta Eumenideak.http://www1.euskadi.net/harluxet/hiztegia1.asp?sarrera=Orestiada

 Erreferentziak 

 Ikus, gainera 
 Bingen Ametzaga

 Kanpo estekak 
 Bingen Ametzagaren euskarazko bertsioa.
 :Representación [[TVEn 1969an eman zen bertsioa.]
 :Frantsesezko bertsioa.
 :Gaztelaniazko bertsioa.

Kategoria:Eskiloren antzezlanak
Kategoria:K.a. V. mendeko lanak
Kategoria:Antzinako Greziako antzezlanak
Kategoria:K.a. V. mendeko antzezlanak
Kategoria:Egiletza ezezaguna duten testuak